b'\n_START_ARTICLE_\nForbundsdagsvalget i Tyskland 1953\n_START_PARAGRAPH_\nForbundsdagsvalget i Tyskland 1953 var valget til den andre tyske Forbundsdagen, og fant sted 6. september det \xc3\xa5ret. Valget omfattet bare Vest-Tyskland og ikke det dav\xc3\xa6rende DDR. Saarland var i union med Frankrike og ikke en del av Forbundsrepublikken._NEWLINE_Konrad Adenauer ble etter valget sittende som kansler og leder for sin andre regjering. Regjeringen st\xc3\xb8ttet seg p\xc3\xa5 en koalisjon av  CDU/CSU og de fleste andre partier, unntatt SPD.\n_START_SECTION_\nBerlin\n_START_PARAGRAPH_\nSom f\xc3\xb8lge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.'